Diari Oficial de la Generalitat Valenciana


Sumari del DOGV 6294, del 22-06-2010 (2010/7043)

RESOLUCIÓ de 10 de juny de 2010, de la consellera d'Agricultura, Pesca i Alimentació, per la qual es modifica la Resolució de 27 de març de 2008, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6294

Data del DOGV
:   22-06-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/7043


Data del document
:   10-06-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * suport econòmic
    * agricultor
    * ajuda pública
    * ramat

RESOLUCIÓ de 10 de juny de 2010, de la consellera d'Agricultura, Pesca i Alimentació, per la qual es modifica la Resolució de 27 de març de 2008, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana. [2010/7043]
El Ministeri d'Agricultura, Pesca i Alimentació, a través de l'Orde APA/165/2008, de 31 de gener (Butlletí Oficial de l'Estat, núm. 29, de 2 de febrer), va establir les bases i la convocatòria d'ajudes als titulars d'explotacions ramaderes per a sufragar el cost de la comissió de gestió i estudi dels avals concedits per la Societat Anònima Estatal de Caució Agrària (SAECA) per a l'obtenció de préstecs. En la disposició addicional única de l'esmentada orde s'establix que el Ministeri d'Agricultura, Pesca i Alimentació (en l'actualitat Ministeri de Medi Ambient, i Medi Rural i Marí) també finançarà parcialment la bonificació d'interessos dels préstecs regulats en l'esmentada orde fins a un màxim equivalent a dos punts d'interés i inclourà, si s'escau, en l'esmentada quantia el cost de la comissió de gestió de l'aval atorgat per SAECA.
Amb data 8 d'abril de 2008, es va publicar la Resolució de 27 de març de 2008, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana. Segons s'establix en l'apartat «Compatibilitat», els beneficiaris d'estes ajudes tenen un dret a una subsidiació estatal complementària dels interessos dels préstecs, una vegada es faça efectiu allò que es disposa en la disposició addicional única de l'Orde APA/165/2008, de 31 de gener.
L'11 de març de 2010 es va publicar l'Orde ARM/572/2010, de 10 de març, per la qual s'establixen les bases reguladores i la convocatòria de les ajudes a titulars d'explotacions agrícoles i ramaderes per a facilitar l'accés al finançament. A través de l'esmentada orde s'incrementa el suport als titulars dels préstecs que es van acollir a les subvencions previstes en l'Orde APA/165/2008, de 31 de gener, de manera que voluntàriament puguen acordar amb les entitats financeres prestatàries prolongar en dos anys més el període d'amortització.
Com que s'ha modificat l'apartat 2, de l'article 3, de l'Orde APA/165/2008, de 31 de gener, per mitjà de la disposició final primera de l'Orde ARM/572/2010, de 10 de març, es fa necessari modificar la Resolució de 27 de març de 2008, amb la finalitat d'adequar-la a les noves condicions que s'establixen en l'Orde ARM/572/2010, de 10 de març, i allargar en el temps els beneficis derivats de la subvenció d'interessos corresponents a la Conselleria d'Agricultura Pesca i Alimentació.
En virtut de l'anterior, d'acord amb allò que es preveu en la Llei 38/2003, de 17 de novembre, General de Subvencions, en el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, així com en l'article 47.11.b del Decret Legislatiu, de 26 de juny de 1991, pel qual s'aprova el Text Refós de la Llei d'Hisenda Pública de la Generalitat, i fent ús de les atribucions que tinc conferides per l'article 28 de la Llei 5/1983, de 30 de desembre, del Consell (segons la redacció feta per la Llei 12/2007, de 20 de març, que la modifica), resolc:
Apartat 1. Modificació de la Resolució de 27 de març de 2008, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana
Es modifica el primer paràgraf de l'apartat dos de l'annex de la Resolució de 27 de març de 2008, per la qual s'establixen ajudes per a pal·liar els efectes de la conjuntura econòmica adversa que afecta els ramaders de la Comunitat Valenciana, i queda redactat en els termes següents:
«Les ajudes objecte d'esta resolució es destinaran a abonar 2 punts d'interés dels préstecs subscrits amb les entitats bancàries que són part del conveni esmentat, firmat per la Conselleria d'Agricultura, Pesca i Alimentació, fins a un límit de 7.500 € deguts en un termini màxim de 60 mesos següents a la formalització del préstec. Finalitzada la subvenció d'interessos concedida, el pagament dels interessos pendents que, si s'escau, poguera suposar el préstec concedit correspondria al beneficiari d'este.
Les condicions dels préstecs seran les següents:
- Període de carència: un any.
- Tipus d'interés: EURIBOR a un any+0,50.
- Comissió d'obertura: 0,25%.
- Termini: sis anys.
- Import màxim: 40.000 €.
- Import mínim: 6.000 €».
Apartat 2. Introducció d'un nou apartat en l'annex I de la Resolució de 27 de març de 2008
«Nové. Modificació de la resolució de la concessió
Tota alteració de les condicions tingudes en compte per a la concessió de l'ajuda podrà donar lloc a la modificació de la resolució de concessió, de conformitat amb allò que s'establix la Llei 38/2003, de 17 de novembre, General de Subvencions».
Apartat 3. Procediment de modificació de la concessió
A partir de la publicació d'esta resolució, els interessats que ho desitgen presentaran una sol·licitud segons el model de l'annex en l'entitat financera que els va concedir el crèdit abans del 6 de juliol de 2010.
L'entitat financera pot acordar amb l'interessat la modificació de les condicions del crèdit en el marc d'esta orde. L'esmentada modificació ha de ser formalitzada, en tot cas, amb data límit del 12 de juliol de 2010, i s'ha de comunicar durant els 10 dies posteriors a esta modificació a la Conselleria d'Agricultura, Pesca i Alimentació. A esta comunicació s'adjuntarà la sol·licitud presentada per l'interessat que ha d'incloure la declaració responsable del beneficiari sobre les ajudes de minimis concedides durant l'exercici fiscal corrent i els dos anteriors, així com la declaració responsable sobre altres ajudes rebudes per als mateixos costos subvencionables.
La resolució de concessió de l'ajuda es modificarà a sol·licitud de l'interessat, mitjançant una resolució de la directora general de Producció Agrària, quan es modifiquen les condicions dels préstecs bonificats previstes en l'Orde APA/165/2008, de 31 de gener, i en la Resolució de 27 de març de 2008, en allò que s'ha establit per l'Orde ARM/572/2010, de 10 de març. Estes modificacions han de ser comunicades per l'entitat financera a la Conselleria d'Agricultura en un termini màxim de 10 dies i produiran efecte a partir del 30 de març de 2010.
Apartat 4. L'import de les modificacions de les ajudes previstes en esta resolució s'abonarà a càrrec de l'aplicació pressupostària 48.15.91.958.18, dels pressupostos de la Generalitat, en la línia T3081000, del capítol IV
L'import màxim que s'atendrà a estes ajudes per anualitat serà el següent:
Anualitat 2010: +283,33 €.
Anualitat 2011: +23.056,69 €.
Anualitat 2012: + 33.861,52 €.
Anualitat 2013: +11.052,75 €.
En cas que el crèdit assignat siga insuficient per a atendre totes les sol·licituds presentades es prorratejarà l'import total assignat.
Apartat 5. Es faculta la directora general de Producció Agrària per a dictar les instruccions necessàries per a l'aplicació i el compliment d'esta resolució
Esta resolució posa fi a la via administrativa i contra esta es pot interposar, amb caràcter previ i potestatiu, recurs de reposició davant de la consellera d'Agricultura, Pesca i Alimentació en el termini d'un mes, comptat a partir de l'endemà de la publicació, de conformitat amb allò que es disposa en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb allò que es disposa en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
València, 10 de juny de 2010.- La consellera d'Agricultura, Pesca i Alimentació: Maritina Hernández Miñana.